تورکیه-‌نین لیمون صادراتی 7 آیدا 59 فایز آرتا‌راق 147 میلیون 964 مین دو‌لارا چاتدی.
آغ دنیزی صادرات چیلار بیرلیگی‌نین معلوماتینا گؤره، جاری ایلین ژانویه- جولای دؤورونده 734 مین 791 تون مرکبات صادراتی رئاللاشدیریلدی. بو دؤورده الده ائدیلن 382 میلیون دو‌لارلیق گلیره ان بؤیوک تحفه‌نی لیمون وئردی.
ژانویه – جولای دؤورونده 286 مین 855 تون لیمون صادراتی قارشیلیغیندا 147 میلیون 964 مین دو‌لار ارز گیریشی الده ائدیلدی.
لیمون صادراتی کئچن ایلین ژانویه – جولای دؤورو ایله موقاییسه‌ده 91 و قیمت اولا‌راق ایسه 59 فایز آرتدی.
صادراتدا لیمونو 141 میلیون 982 مین دو‌لارلا ماندارین، 51 میلیون 229 مین دو‌لارلا گریپ فورد و 40 میلیون 827 مین دو‌لارلا پورتاغال ایزله‌دی.
لیمون صارداتی ان چوخ روسیا، عراق، رومینیا، اوکراینا و صربیستانا رئاللاشدیریلدی.
